**Vecný návrh**

**VYHLÁŠKA**

**Úradu pre reguláciu sieťových odvetví**

z ........ 2022,

**ktorou sa mení a dopĺňa vyhlášku Úradu pre reguláciu sieťových odvetví č. 18/2017 Z. z., ktorou sa ustanovuje cenová regulácia v elektroenergetike a niektoré podmienky vykonávania regulovaných činností v elektroenergetike**

Úrad pre reguláciu sieťových odvetví podľa § 19 ods. 2 písm. m) zákona č. 309/2009 Z. z. o podpore o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona č. …/2022 Z. z. ustanovuje:

# Predmet úpravy

Vyhláška v súčasnosti ustanovuje

* rozsah cenovej regulácie,
* spôsob vykonávania cenovej regulácie,
* postup a podmienky uplatňovania cien,
* podmienky vykonávania regulovaných činností,
* rozsah, štruktúru a výšku ekonomicky oprávnených nákladov a spôsob ich úhrady,
* termín a spôsob zúčtovania plánovaných a skutočných ekonomicky oprávnených nákladov započítaných do ceny poskytnutých regulovaných tovarov a s nimi súvisiacich regulovaných činností,
* rozsah investícií súvisiacich s regulovanou činnosťou,
* spôsob určenia výšky primeraného zisku; úrad môže v záujme predchádzania stavu núdze a odstránenia stavu núdze a vo všeobecnom hospodárskom záujme ustanoviť aj najvyššiu mieru primeraného zisku,
* podklady návrhu ceny a spôsob predkladania návrhu ceny,
* spôsob sledovania ekonomicky oprávnených nákladov za regulovanú činnosť
* spôsob výpočtu ceny vykupovanej elektriny,
* výpočet rozsahu podpory výrobcovi elektriny z obnoviteľných zdrojov energie a vysoko účinnou kombinovanou výrobou,
* spôsob určenia výšky doplatku a príplatku, ktorý na výrobu elektriny v zariadení kombinovanej výroby využíva čiastočne alebo úplne obnoviteľné zdroje energie.

Vyhláška po novelizácii bude upravovať aj pravidlá

* spôsobu zmeny ceny elektriny a ponúknutej ceny elektriny,
* postupu zmeny ceny elektriny a ponúknutej ceny elektriny,
* podmienky zmeny ceny elektriny a ponúknutej ceny elektriny.

Vyhláška po novelizácii zohľadní oprávnenie Úradu pre reguláciu sieťových odvetví podľa § 6 ods. 5 zákona č. 309/2009 Z. z. zmeniť cenu elektriny a ponúknutú ceny elektriny prostredníctvom korekcie zohľadňujúcej výrazné zvýšenie alebo zníženie ceny vstupných surovín a ceny emisných kvót. Vyhláškou sa zároveň upresní postup a podmienky pri zmene ceny elektriny a ponúknutej ceny elektriny.